Doloresas (Argentina)

Doloresas () – miestas Argentinoje, Buenos Airių provincijoje, ~200 km į pietryčius nuo Buenos Airių, ~190 km į šiaurę nuo Mar del Platos. Partido centras. Praeina Buenos Airių–Mar del Platos plentas ir geležinkelis, taip pat kelias į San Klemente del Tuju. Verčiamasi daugiausia gyvulininkyste ir maisto (pieno, mėsos, grybų) pramone. Yra 3 katalikų bažnyčios (Švč. Sopulingosios Dievo Motinos, Švč. Jėzaus Širdies ir šv. Roko), Libres del Sur muziejus, autodromas, hipodromas, aeroklubas.

 Istorija 
Gyvenvietė pradėjo kurtis 1817 m., kai įsteigtas karinis garnizonas, koplyčia. Veikė Las Bruskaso koncentracijos stovykla, kurioje kalinti rojalistai. 1821 m. Doloresą sunaikino indėnų antpuolis. 1827–1835 m. gyvenvietė atkurta. Doloreso žemvaldžiai dalyvavo 1835 m. Libres del Sur sukilime prie Chuano Manuelio de Rosaso valdžią.

2008 m. kovo 9 d. Dolorese įvyko avarija, kurios metu susidūrė „Ferrobaires“ keleivinis traukinys ir „El Rápido Argentino“ tarpmiestinis autobusas. Žuvo 18 autobuso keleivių, 64 sužeisti.Tragedia en Dolores: 18 muertos al chocar un tren a un ómnibus, puntal.com.ar

 Šaltiniai 

Kategorija:Buenos Airių provincijos miestai